**Zaštita višnje od bolesti i štetočina**

**Bolesti višnje**  
U odnosu na druge voćne vrste višnju manje napadaju  
bolesti i štetočine, pa ipak nekih godina izvesni paraziti  
i štetočine nanose znatnu štetu i umanjuju prinos višanja.

**Monilioza višnje**

  
Moniliozu višnje izaziva gljivica Sclerotinia cinerea  
čiji se konidijski stadijum naziva Monillia laxa. Ova bolest  
napada uglavnom višnju, trešnju, kajsiju, šljivu, a javlja se i  
na drugim voćkama (kruški,  
dunji, bademu i jabuci).  
Ovo je jedna od vrlo  
opasnih bolesti trešanja i  
višanja koja je u stanju da  
prouzrokuje ogromne gubitke.  
Napada lastare, cvetove i  
plodove. Obično posle  
cvetanja lastari počnu da se  
suše, na njemu se istovremeno  
suše i svi cvetovi i lišće.  
Parazit S. cinerea prvo  
zarazi cvetove, a preko njih  
grančice, posle čega  
prouzrokuje njihovo  
izumiranje. Na sasušenim  
cvetovima, lastarima i  
mladim plodovima obrazuju se  
konidijski stadijumi i vidu  
gomilica pepeljaste boje.  
Gljivica prezimi kao  
micelija u zaraženim  
delovima biljke.  
Suzbijanje monilije počinje u fazi mirovanja vegetacije  
kada se obavljaju agrotehničke mere, orezivanje zaraženih  
grančica i grana, uklanjanje zaraženih plodova.  
Hemijske mere zaštite se obavljaju preventivno, pre  
ostvarenja zaraze. Prvo tretiranje primeniti pre otvaranja  
cveta, u fazi belih balona, zatim u fazi punog cvetanja. Kod  
višnje je potrebno uraditi i treće tretiranje u fazi  
cvetanja, ako su povoljni uslovi za razvoj bolesti (velika  
vlažnost i velika količina padavina). Ako dođe do  
ostvarenja zaraze hemijski tretmani ne mogu zaustaviti  
zarazu i mora se izvršiti mehaničko odstranjivanje  
zaraženih grančica i zahvatiti i deo zdravog tkiva zbog  
mogućnosti širenja micelije kroz grančicu. Za suzbijanje  
mogu se koristiti fungicidi :  
• Chorus 75 WG (ciprodinil)- 200 gr/ha  
• Galofungin T (tiofanat- metil)-0,05%  
• Akord, Folicur 250-EW (tebukonazol )-0,75 l/ha  
• Dional 500-SC (iprodion)-1,5 l/ha  
• Kubik (iprodion+karbendazim)-0,25%  
• Kubik plus (iprodion+tiofanat-metil)-2,5 l/ha  
• Mirage 45 EC-0,5 l/ha, Octave-0,04% (prohloraz),  
• Signum (boskalid+piraklostrobin)-0,7kg/ha  
Parazit brzo stvara rezinstentnost prema aktivnim  
materijama pa je potrebno i u toku jedne vegetacije koristiti  
preparate koji su različitih aktivnih materija.

**Šupljikavost lišća (Clasterosporium Carpophilium)**  
Šupljikavost lišća - izaziva parazitna gljiva  
Clasterosporium Carpophilium koja izaziva štete i kod ostalog  
koštičavog voća.  
Ova bolest se pojavljuje u uslovima vlažne klime.  
Lišće višnje već u junu ima rešetkast izgled. Ako je zaraza  
jaka lišće pre vremena otpadne, čime se smanjuje  
asimilaciona površina, stvara se manje asimilativa, što se  
nepovoljno odražava na stabla višnje, smanjuje se otpornost  
prema niskim temperaturama i izmrzavaju letorasti.  
Kao efikasna mera borbe protiv bolesti šupljikavost  
lista pokazalo se prskanje višnje pred cvetanje i posle  
precvetavanja preparatima Captan 50 WP ili Merpan, Akord,  
Folicur i bakarni preparati.  
Takođe se preporučuje odsecanje i spaljivanje sasušenih  
grančica i lastara na kojima se nalaze rak-rane izazvane  
Clasterosporium Carpophilium.

**Pegavost lista (Cocomyces hiemalis)**  
Pegavost lista trešnje izaziva parazitna gljiva  
Cocomyces hiemalis i predstavlja veoma opasnu bolest trešnje  
i višnje. Na lišću se u maju i junu pojave najpre svetle, a  
zatim tamne pege nepravilnog oblika. Pege na listu se spajaju  
tako da skoro cela lisna površina dobije tamne pege. Zbog  
smanjenja hlorofila obolelo lišće ne može da vrši  
fotosintezu, stvara organske materije i na kraju takvo lišće  
pre vremena otpadne pa krajem jula i avgusta višnja ostane  
bez lista.  
Ako je jesen topla i sa dosta vlage stabla trešnje i  
višnje procvetaju, čine se iznuruju, što se negativno  
održava na otpornost prema zimskim mrazevima. Naredne  
godine znatno je smanjen prinos i porast trešanja i višanja  
napadnute parazitom S. hiemalis.  
Bolest pegavost lišća suzbija se prskanjem  
preparatima Mancogal, Dithane, Merpan, Folpan i dr.  
Takođe se preporučuje i spaljivanje otpalog lišća.

**Štetni insekti višnje**

**Trešnjina muva (Rhagoletis cerasi.)**

  
Trešnjina muva nije veća od obične sobne muve, a  
razlikuje se od nje što ima na krilima četiri poprečne  
tamne pege, a po glavi i grudima žute i crne mrlje.  
Trešnjina muva leti u maju  
i junu mesecu, ubada poluzrele i  
gotovo zrele plodove i u njih snosi  
jaje iz kojeg se izlegu larve koje se  
ubuše u plod prouzrokujući  
crvljivost. Posle 20 dana larve  
izlaze iz ploda, preobraze se u  
lutku i u zemljištu ostaju sve do  
iduće godine do maja meseca kada  
ponovo izleću odrasle muve i  
vrše ponovo zarazu plodova.  
Crvljivi plodovi gube  
tržišnu vrednost, ne mogu se upotrebiti za potrošnju u  
svežem stanju, a i kao industrijska sirovina su slabijeg  
kvaliteta.  
Kao mera borbe protiv crvljivosti plodova višnje  
preporučuje se prskanja na bazi  
Deltametrina, Dihlorvosa,  
Dimetoata, Acetamiprida i dr.  
Prskanje treba izvršiti dva  
puta. Prvo, čim se primete prve  
trešnjine muve, a to obično biva  
u drugoj polovini maja, i drugo,  
krajem maja.

**Trešnjina osa (Eriocampoides**  
**limacina Retz.)**

  
Na lišću od maja pa do  
polovine juna javljaju se  
tamnozelenkaste, sluzave larve.  
To su gusenice trešnjine ose. Ove gusenice na licu lista  
grickaju meko tkivo, ostavljajući na naličju nedirnutu lisnu  
pokožicu, te list postane prozračno skeletan i osuši se.  
Odrasle gusenice silaze sa oštećenog lišća u zemlju, gde se  
učaure i prelaze u lutku. U julu ili početkom avgusta iste  
godine iz lutaka se izlegu krilate sjajno crne trešnjeve ose.  
Ženke trešnjine ose polažu pojedinačno jaja na licu mesta.  
Krajem avgusta iz jaja se izleže druga generacija gusenica  
koja nanose štetu tokom septembra posle čega odlaze u zemlju  
gde prezime, da bi idućeg proleća postale odrasle ose. U  
našim ekološkim uslovima trešnjina osa ima dve  
generacije, te je njena štetnost utoliko veća.  
Efikasna mera borbe protiv ove štetočine je prskanje  
insekticidima na bazi Deltametrina, Dihlorvosa,  
Dimetoata, Acetamiprida i dr.  
Pored ovih štetočina višnju napadaju još i: Višnjin  
surlaš, Crna trešnjina vaš, Lisni miner, Mali i Beliki  
mrazovac, Grinje itd.